રાષ્‍ટ્રીય સફાઇ કર્મચારી આયોગનાં સભ્ય ડો. લતા ઓમપ્રાકશ મહંતો આજે જૂનાગઢ મનોરંજન સર્કીટ હાઉસનાં બેઠક કક્ષમાં જૂનાગઢ મહાનગરપાલીકા અને જિલ્લાની નગરપાલીકા લેવલે કામ કરતા સફાઇ કર્મચારીઓ અને કર્મચારી આગેવાનો સાથે બેઠક યોજી તેમનાં પડતર પ્રશ્નો, સામાજીક શૈક્ષણીક અને વહીવટી તેમજ કાયદાકીય બાબતોને લગત બાબતે વિવિધ મુદાઓ પર મળતી સુવિધાઓ, આરોગ્ય અને માળખાગત વ્‍યવસ્‍થાઓ અંગે સફાઇ કર્મચારીઓ સાથે બેઠક દરમ્યાન માહિતી તેમજ સુચનો મેળવ્યા હતા,અને તેમની આર્થિક સામાજીક સ્થિત અને સરકારી નિયમો મુજબ લાભ મળે છે કેમ તે અંગે સમીક્ષા કરી હતી. પદાધિકારીઓ સાથે મીટીંગ કર્યા બાદ કલેકટર કચેરીનાં સભાખંડમાં કલેકટરશ્રી આલોકકુમાર, જિલ્લા વિકાસ અધિકારીશ્રી અજય પ્રકાશ, પોલીસ અધિક્ષકશ્રી સૈારભ તોલંબીયા, મ્‍યુ.કમિશનરશ્રી રાજેન્‍દ્ર ત્રિવેદી સહિત જિલ્લાનાં વિવિધ વિભાગોનાં અમલીકરણ અધિકારીઓ સાથે બેઠક યોજી હતી. બેઠકમાં સફાઇ કર્મચારીઓ અને તેમના પરિવારોનાં કલ્યાણ માટે જરૂરી વ્‍યવસ્‍થાઓ ઊભી કરવા સુચનાઓ આપવામાં આવી હતી.